ddrg/super_eurlex huggingface dataset:
AnnaDiamantopoulounkomissionpuolestaantamavastaus
(4.helmikuuta2003)
Edellytykset,jotkatoimittajienontäytettävävoidakseenharjoittaapalkallistatoimintaaItaliassa,eivätole
selvät.SiksikomissioottaayhteyttäItalianviranomaisiinselvittääkseenkyseisenlainsäädännönsoveltamis-edellytykset,jaseilmoittaaarvoisalleparlamentinjäsenelletiedustelunsatuloksista.
(2004/C58E/010) KIRJALLINENKYSYMYSE-3749/02
esittäjä(t):GlenysKinnock(PSE)komissiolle
(20.joulukuuta2002)
Aihe:Kehitysyhteistyönrahoittaminen
Voikokomissiokertoa,mitenonedistyttypyrkimyksissävarmistaa,ettäjäsenvaltiottäyttävätkehitysyhteis-
työtavoitteidenrahoitusvaatimukset,joistasovittiinBarcelonassamaaliskuussakokoontuneessaEurooppa-neuvostossa?
Onko komissio tyytyväinen tähänastisiin saavutuksiin, ja voiko se vahvistaa, että prosessin seurantaa
koskevatoimeksiantoontäytetty?
PoulNielsoninkomissionpuolestaantamavastaus
(13.helmikuuta2003)
Monterreyn konferenssin (18./dash22. maaliskuuta 2002) jälkeen useat jäsenvaltiot, muun muassa Belgia,
Irlanti,Luxemburg,Alankomaat,SuomijaRuotsi,vahvistivatuudelleensitoumuksensatäyttäätaiylittääYhdistyneiden Kansakuntien valtiolliselle kehitysavulle asettaman 0,7 prosentin tavoitteen. Muut jäsen-valtiot ovat asettaneet välitavoitteensa yhteisön vaatimusta korkeammalle. Yhdistynyt kuningaskuntailmoitti noin 2,2 miljardin dollarin lisäyksestä valtiollista kehitysapua koskevaan vuosittaiseen talous-arvioonsa vuoteen 2005 mennessä, mikä nostaa kehitysavun osuuden bruttokansantuotteesta0,32 prosentista 0,4 prosenttiin. Ranska on sitoutunut saavuttamaan Yhdistyneiden Kansakuntientavoitteen vuoteen 2012 mennessä, joten sen kehitysapu on vuonna 2006 suurempi kuin unioninkeskiarvo.Komissionmielestäensimmäisetmerkittävätaskeleetonotettu.
Neuvostopainotti19.marraskuuta2002riittävänvalvonnanmerkitystänäidensitoumustentoteuttamisen
kannalta. Tämän mukaisesti neuvosto suhtautui myönteisesti komission aikeeseen varmistaa valvontaerityisestitaloudellistensitoumustensuhteen.
Komissio jatkaa Monterreyn konferenssia valmisteltaessa tehtyä työtä laatimalla Euroopan tilanteesta
selvityksen, joka esitetään neuvostolle toukokuussa 2003. Jäsenvaltioille lähetettiin asiasta kyselyjoulukuussa 2002, ja kahdenvälistä yhteydenpitoa jatketaan kaikkien kahdeksan Barcelonan Eurooppa-
neuvostossa(15.ja16.maaliskuuta2002)sovitunsitoumuksenosalta.
(2004/C58E/011) KIRJALLINENKYSYMYSP-0028/03
esittäjä(t):BartStaes(Verts/ALE)komissiolle
(14.tammikuuta2003)
Aihe:US Cross border lease -järjestelmän (CBL) yhteensopivuus yhteisön kilpailuoikeuden ja julkisia
hankintojakoskevanlainsäädännönkanssa
AmerikkalaisetsijoittajatovatjojonkinaikaaolleetyhteydessäFlanderinkuntiinjaehdottaneetniiden
viemäriverkoston (taiverkostonosan)vuokraamistataileasingvuokrausta 99vuodeksi.AmerikkalainensijoittajavuokraavälittömästiuudelleentaitekeealivuokrasopimuksenkunnankanssalyhyemmäksiajaksiC58E/10 FI6.3.2004 Euroopanunioninvirallinenlehti
KIRJALLINEN KYSYMYS E-2570/02 esittäjä(t): Robert Evans (PSE) komissiolle. Pohjoiskorealaiset pakolaiset Kiinassa.



Virallinen lehti nro 011 E , 15/01/2004 s. 0006 - 0006



KIRJALLINEN KYSYMYS E-2570/02 esittäjä(t): Robert Evans (PSE) komissiolle (16. syyskuuta 2002) Aihe: Pohjoiskorealaiset pakolaiset Kiinassa Onko komissio tietoinen niiden pohjoiskorealaisten surkeasta tilanteesta, jotka ovat paenneet maastaan vainoamisen vuoksi ja joita uhkaa pakkopalauttaminen Kiinasta? Äänestäjät ovat ottaneet minuun yhteyttä huolestuneina heidän nykyisistä oloistaan ja odotettavissa olevasta kohtelusta, jos heidän on pakko lähteä. Osallistuuko Euroopan komissio vuoropuheluun tai toimiin, joiden tarkoituksena on auttaa pohjoiskorealaisia pakolaisia tai parantaa ihmisoikeustilannetta Pohjois-Koreassa? Christopher Pattenin komission puolesta antama vastaus (8. lokakuuta 2002) Pohjois-Korean ihmisoikeuskysymys huolestuttaa komissiota suuresti. Se ottaa ihmisoikeuskysymykset, joihin myös pakolaisten ahdinko kuuluu, järjestelmällisesti esille säännöllisissä poliittisissa yhteyksissään Pohjois-Korean viranomaisten kanssa. Kesäkuussa 2002 Pjongjangissa komissiolla oli tilaisuus ilmaista Korean demokraattisen kansantasavallan viranomaisille huolensa näiden ihmisten kohtelusta, kun heidät palautetaan Kiinasta, ja komissio vaati Korean demokraattista kansantasavaltaa kunnioittamaan näiden kansalaisten perusoikeuksia. Koska monet pohjoiskorealaiset pakenevat rajan yli Kiinaan, Euroopan unioni on useissa yhteyksissä ja Kiinan kanssa käymänsä ihmisoikeuksia koskevan vuoropuhelun yhteydessä vaatinut myös Kiinaa noudattamaan kansainvälisiä humanitaarisia määräyksiä ja päästämään Yhdistyneiden Kansakuntien pakolaisasiain päävaltuutetun arvioimaan pohjoiskorealaisten tilannetta raja-alueella. Komissio jatkaa Pohjois-Koreasta saapuvien pakolaisten tilanteen tarkkailua tiiviisti ja ottaa sen esille yhteyksissään Korean demokraattisen kansantasavallan ja Kiinan viranomaisten kanssa.
KIRJALLINEN KYSYMYS P-2642/02 esittäjä(t): Alexandros Alavanos (GUE/NGL) komissiolle. Työt Kifisos-joella Ateenassa.



Virallinen lehti nro 011 E , 15/01/2004 s. 0006 - 0007



KIRJALLINEN KYSYMYS P-2642/02 esittäjä(t): Alexandros Alavanos (GUE/NGL) komissiolle (13. syyskuuta 2002) Aihe: Työt Kifisos-joella Ateenassa EU:n rahoittamiin tietöihin Ateenassa kuuluu hanke moottoritien rakentamiseksi Kifisos-joen yli. Joki on Ateenan tärkein sadeveden kerääjä. Kesän lyhyet sadekuurot aiheuttivat joen tulvimisen kolme kertaa, mistä koitui laajoja vahinkoja lähiympäristölle. Hankkeesta vastuussa olevan ympäristön ja aluesuunnittelun sekä yleisten töiden ministeriön virkamiesten samoin kuin muiden tieteellisten ja teknisten asiantuntijoiden mukaan suunnittelu on virheellinen, sillä jokea ollaan laajentamassa virtaa ylöspäin eikä alaspäin eikä tarvittavia teknisiä ja ympäristöä koskevia tutkimuksia ole tehty. Lopputulos on, että pienikin sadekuuro aiheuttaa vahinkoa. Ottaen huomioon, että hankkeen rahoittajana on EU, voisiko komissio kertoa, - tehtiinkö hanketta hyväksyttäessä vaadittavat tekniset ja ympäristöä koskevat tutkimukset sen varmistamiseksi, että työ on teknisesti moitteeton ja turvallinen? - otettiinko tutkimuksissa huomioon työt tai toimenpiteet lähialueiden suojelemiseksi tulvilta rakennuksen aikana? - tarkistaako se vahinkojen syntymisen jälkeen, onko rakentamisessa tehty virheitä ja tehtiinkö kaikki voitava vahinkojen välttämiseksi rakentamisen aikana? Michel Barnier'n komission puolesta antama vastaus (21. lokakuuta 2002) Kifissosin tie, joka yhdistää Pathen moottoritien Pireuksen kaupunkiin ja Ateenan kaikkiin eteläisiin lähiöihin, on tärkeä hanke liikenteen sujuvuuden kannalta Ateenan kehätiejärjestelmässä. Tiehanketta varten on siksi myönnetty yhteisrahoitusta Kreikkaa koskevaan vuosien 19941999 yhteisön tukikehykseen (YTK) kuuluvan tieakseleita koskevan toimenpideohjelman (OP) puitteissa. Suunnitelman mukaisesti hanke saa myös yhteisrahoitusta ohjelmakauden 20002006 YTK:n puitteissa. Komissiolla ei ole toimivaltaa jäsenvaltioiden toteuttamien erityishankkeiden suunnittelussa, niihin liittyvien sopimusten tekemisessä eikä rakentamisessa, eikä se osallistu tällaiseen toimintaan. Koska hankkeen arvo on yli 50 miljoonaa euroa, komissio pyytää Kreikan viranomaisilta tietoja yhteisön lainsäädännön noudattamisesta rakennerahastoja koskevista yleisistä säännöksistä 21 päivänä kesäkuuta 1999 annetun neuvoston asetuksen (EY) N:o 1260/1999(1) 25 ja 26 artiklan mukaisesti. Kauden 19941999 osalta komissio suorittaa vastaavan tarkastelun edellä mainitun toimenpideohjelman lopettamisen yhteydessä. (1) EYVL L 161, 26.6.1999.
KIRJALLINEN KYSYMYS E-3346/02 esittäjä(t): Wolfgang Ilgenfritz (NI) komissiolle. EU:n Unkarille myöntämä tuki.



Virallinen lehti nro 011 E , 15/01/2004 s. 0049 - 0049



KIRJALLINEN KYSYMYS E-3346/02 esittäjä(t): Wolfgang Ilgenfritz (NI) komissiolle (26. marraskuuta 2002) Aihe: EU:n Unkarille myöntämä tuki Unkarissa Csörötnekissä suunnitellaan parhaillaan 43 hehtaarin suuruisen huvipuiston rakentamista. Investointikustannukset ovat noin 2,4 miljardia Unkarin forinttia. 1. Myöntääkö Euroopan unioni Unkarille tukea tähän hankkeeseen? 2. Jos myöntää, missä on saatavilla tukihakemuksia huvipuiston rakentamista varten, jonka investointikustannukset ovat arviolta 2,4 miljardia Unkarin forinttia, ja mihin hakemukset on jätettävä? 3. Mitkä osapuolet vastaavat Unkarissa edellä mainituista investoinneista? Günter Verheugenin komission puolesta antama vastaus (13. tammikuuta 2003) Komissio ei ole tietoinen Csörötnekiin rakennettavaa huvipuistoa koskevista suunnitelmista, eikä alustaviin selvityksiin tai itse investointeihin ole myönnetty tukea Phare-ohjelmasta eikä muista liittymisen valmisteluun tarkoitetuista varoista. Vuosien 2002 ja 2003 Phare-ohjelman taloudellista ja sosiaalista yhteenkuuluvuutta koskevaan osioon ei kuulu hankkeita, joiden tukikelpoisiin toimiin kuuluisi investoinnit huvipuistoihin. Näin ollen kyseiseen hankkeeseen ei voi saada Pharesta (eikä mistään muustakaan liittymistä valmistelevasta välineestä) investointitukea ennen liittymistä. Alustaviin selvityksiin voisi mahdollisesti saada tukea Phareen kuuluvan Itävallan ja Unkarin raja-alueyhteistyöohjelman yhteisestä pienhankerahastosta edellyttäen, että hanke on luonteeltaan rajat ylittävä. Asiaa koskevia lisätietoja voi kysyä Unkarin aluekehitysviranomaisilta osoitteesta National Agency for Regional Development, 1016 Budapest, Gellérthegy u. 30-32, puhelimitse numerosta +36 1 488 71 71 tai faksilla numerosta +36 1 488 71 88. Liittymisen yhteydessä ja edellyttäen, että asianomaisiin ohjelma-asiakirjoihin (joita valmistellaan paraikaa) sisällytetään erityinen toimenpide, tukea voisi mahdollisesti saada vastaavanlaisten hankkeiden rakennerahastoista edellyttäen, että asianomaiset hankkeet ovat kilpailua koskevien ja muiden asiaa koskevien yhteisön sääntöjen mukaisia, mukaan luettuna rakennerahastoja koskevista yleisistä säännöksistä 21. kesäkuuta 1999 annetun neuvoston asetuksen (EY) N:o 1260/1999(1) 29 artiklan 4 kohta. (1) EYVL L 161, 26.6.1999.
KIRJALLINEN KYSYMYS E-3733/02 esittäjä(t): Graham Watson (ELDR) komissiolle. Geenimuunneltujen satojen valvonta.



Virallinen lehti nro 011 E , 15/01/2004 s. 0059 - 0060



KIRJALLINEN KYSYMYS E-3733/02 esittäjä(t): Graham Watson (ELDR) komissiolle (19. joulukuuta 2002) Aihe: Geenimuunneltujen satojen valvonta Voiko komissio ilmoittaa kuinka monta tarkastuskäyntiä geenimuunneltujen viljalajikkeiden tarkastajat ovat suorittaneet paikan päällä niissä jäsenvaltioissa, joissa lajikkeiden kokeilu on sallittua? Margot Wallströmin komission puolesta antama vastaus (20. helmikuuta 2003) Geneettisesti muunnettujen organismien, myös geneettisesti muunnettujen kasvilajien, koelevityksistä säädetään geneettisesti muunnettujen organismien tarkoituksellisesta levittämisestä ympäristöön 12. maaliskuuta 2001 annetun parlamentin ja neuvoston direktiivin 2001/18/EY(1) B osassa. Direktiiviä alettiin soveltaa 17. lokakuuta 2002, mutta toistaiseksi direktiivin perustella ei ole suoritettu lainkaan koelevityksiä. Direktiivillä 2001/18/EY korvattiin 23. huhtikuuta 1990 annettu neuvoston direktiivi 90/220/ETY(2), jonka B osassa säädettiin samaten geneettisesti muunnettujen organismien, mukaan lukien geneettisesti muunnettujen kasvilajien, koelevityksistä. Direktiivi 90/220/ETY tuli voimaan lokakuussa 1991, minkä jälkeen sitä sovellettiin noin 1700 koelevitykseen 17. lokakuuta 2002 asti, jolloin direktiivi kumottiin. Tiivistetyt tiedot näistä levityksistä ovat saatavilla komission Yhteisen tutkimuskeskuksen verkkosivuilla. Sevillassa toimiva Tekniikan tulevaisuudentutkimuksen laitos (IPTS) on laatinut Yhteiselle tutkimuskeskukselle raportin geneettisesti muunnettujen organismien tutkimuksesta ja kehittämisestä Euroopassa. Marraskuussa 2002 laaditussa raportissa selostetaan myös Euroopan yhteisössä suoritettuja kokeita. Direktiivin 90/220/ETY mukaan koelevityksiä koskevien hakemusten tutkinta ja koelevityslupien myöntäminen olivat sen jäsenvaltion viranomaisten vastuulla, jossa levittäminen oli tarkoitus suorittaa. Tätä menettelytapaa on tarkoitus noudattaa myös direktiivin 2001/18/EY mukaan. Direktiivin 90/220/ETY 4 artiklassa vaadittiin jäsenvaltioita huolehtimaan siitä, että niiden toimivaltaiset viranomaiset järjestävät tarkastukset ja muut asianmukaiset valvontatoimet, joilla varmistetaan direktiivin noudattaminen. Vastaavat säännökset löytyvät direktiivistä 2001/18/EY. On siis jäsenvaltioiden toimivaltaisten viranomaisten vastuulla suorittaa tarkastuskäyntejä geneettisesti muunnettujen kasvilajien viljelypaikoilla ja pitää kirjaa asiaan liittyvistä tiedoista. Yhteisön tasolla ei suoriteta tällaisia tarkastuksia. (1) EYVL L 106, 17.4.2001. (2) EYVL L 117, 8.5.1990.
KIRJALLINEN KYSYMYS E-3323/02 esittäjä(t): Dana Scallon (PPE-DE) komissiolle. EU:n toimivalta.



Virallinen lehti nro 011 E , 15/01/2004 s. 0046 - 0047



KIRJALLINEN KYSYMYS E-3323/02 esittäjä(t): Dana Scallon (PPE-DE) komissiolle (25. marraskuuta 2002) Aihe: EU:n toimivalta Voiko Euroopan unioni panna kehityspoliittisia toimenpiteitä täytäntöön tai tukea jopa rahoituksellaan EU:n ulkopuolisissa maissa toimivien järjestöjen toteuttamia toimia asioissa, joissa EU:lla ei ole minkäänlaista laillista toimivaltaa? Poul Nielsonin komission puolesta antama vastaus (29. tammikuuta 2003) Yhteisön toimivallasta kehitysyhteistyöpolitiikan alalla määrätään EY:n perustamissopimuksen XX artiklassa. Politiikkaa toteutetaan kyseisten määräysten mukaisesti. Kaiken yhteisön toiminnan kehitysyhteistyön alalla on oltava EY:n perustamissopimuksen 177 artiklassa määriteltyjen tavoitteiden mukaista. Yhteisöjen tuomioistuimen tuomiosta asiassa C-268/1994 (Portugali vastaan komissio, [1996] Kok. I-6177) seuraa kuitenkin, että kehitysyhteistyön alalla toteutettavassa toimenpiteessä voidaan antaa erityisiä asioita koskevia määräyksiä ilman, että tarvitsisi turvautua mihinkään muuhun oikeusperustaan tai että jäsenvaltioiden tarvitsisi osallistua sopimuksen tekemiseen, kunhan sopimuksen päätarkoituksena on 177 artiklassa tarkoitettujen tavoitteiden saavuttaminen ja sillä ehdolla, että kyseisiä erityisiä asioita koskevilla määräyksillä ei aseteta niin kattavia velvoitteita, että ne muodostaisivat tosiasiallisesti kehitysyhteistyön tavoitteista erillisiä tavoitteita. Tuomioistuimen mukaan pelkkä tietyn alan yhteistyötä koskevien määräysten antaminen ei näin ollen välttämättä merkitse yleistä valtuutusta, jonka perusteella voitaisiin toteuttaa mitä tahansa yhteistyötoimia kyseisellä alalla. Näin ollen tämä ei myöskään määrää ennakolta toimivallan jakautumista yhteisön ja jäsenvaltioiden välillä eikä yhteisön toimien oikeusperustaa kyseisen alan yhteistyön harjoittamiseksi.
KIRJALLINEN KYSYMYS E-2554/02 esittäjä(t): Catherine Stihler (PSE) komissiolle. Maltan liittyminen EU:hun ja lintudirektiivi.



Virallinen lehti nro 280 E , 21/11/2003 s. 0005 - 0005



KIRJALLINEN KYSYMYS E-2554/02 esittäjä(t): Catherine Stihler (PSE) komissiolle (12. syyskuuta 2002) Aihe: Maltan liittyminen EU:hun ja lintudirektiivi Maltan lehdistössä on äskettäin julkaistu artikkeleita lintudirektiiviä koskevista mahdollisista poikkeuksista Maltan liittyessä EU:hun. Erityistä huomiota on kiinnitetty kevät- ja ansametsästykseen. Voiko komissio vahvistaa, että tällaiset artikkelit ovat pelkkää spekulaatiota ja että Maltalle ei myönnetä mitään kyseisen direktiivin täytäntöönpanoa koskevia siirtymäaikoja tai poikkeuslupia? Günter Verheugenin komission puolesta antama vastaus (11. marraskuuta 2002) Luonnonvaraisten lintujen suojelusta 2. huhtikuuta 1979 annetun direktiivin 79/409/ETY(1) täytäntöönpanosta on neuvoteltu Maltan kanssa ympäristöä koskevan neuvotteluluvun käsittelyn yhteydessä. Erityisesti kevätmetsästyksen osalta Malta on sitoutunut panemaan direktiivin olennaiset osat täytäntöön kokonaisuudessaan maan liittymispäivästä alkaen. Direktiivin 9 artiklassa sallitaan poikkeukset tietyin hyvin tiukoin edellytyksin. Jos Malta haluaa sallia esimerkiksi turturikyyhkyn ja viiriäisen kevätmetsästyksen, sen on varmistettava, että kaikki 9 artiklan vaatimukset täyttyvät ja että luvallinen metsästys tapahtuu tiukasti valvotuissa oloissa ja vain pieninä määrinä. Lisäksi komissio valvoo 9 artiklan käyttöä, ja vedotessaan tähän artiklaan Maltan on raportoitava sen mahdollisesta käytöstä vuosittain. Näin ollen lintujen metsästys Maltassa voi maan liittymisen jälkeen tapahtua ainoastaan direktiivissä säädetyin ehdoin, eikä Maltalle ole myönnetty siirtymäaikaa tässä asiassa. Ansapyynnin osalta Malta on neuvotellut itselleen neuvoston hyväksymän viiden vuoden siirtymäajan (31. päivään joulukuuta 2008) seitsemän eri peippolajin pyydystämiseksi Maltan saarilta perinteisillä laukaisuverkoilla ainoastaan lintujen pitämiseksi vankeudessa ja vankeudessa tapahtuvan kasvatustoiminnan käynnistämiseksi. Tänä aikana Maltan on toteutettava sovitun aikataulun mukaan joukko toimenpiteitä direktiivin tätä asiaa koskevien säännösten noudattamiseksi täysimääräisesti 31. joulukuuta 2008 mennessä. Näihin toimenpiteisiin kuuluu Ornis-komitean perustaminen Maltaan 31. joulukuuta 2002 mennessä, kaikkien ansapyyntipaikkojen kartoittaminen 31. joulukuuta 2003 mennessä ja vankeudessa tapahtuvan kasvatusohjelman käyttöönotto 30. kesäkuuta 2005 mennessä. EU odottaa, että näiden toimenpiteiden myötä pyydystettyjen lintujen määrä vähentyy huomattavasti siirtymäkauden aikana. (1) EYVL L 103, 25.4.1979.
KIRJALLINEN KYSYMYS E-2417/02 esittäjä(t): Margrietus van den Berg (PSE) komissiolle. Presidentti Robert Mugabe estää kansainvälisen ruoka-avun jaon osalle Zimbabwen väestöstä.



Virallinen lehti nro 268 E , 07/11/2003 s. 0005 - 0005



KIRJALLINEN KYSYMYS E-2417/02 esittäjä(t): Margrietus van den Berg (PSE) komissiolle (14. elokuuta 2002) Aihe: Presidentti Robert Mugabe estää kansainvälisen ruoka-avun jaon osalle Zimbabwen väestöstä Nälänhätä uhkaa tällä hetkellä miljoonia ihmisiä Zimbabwessa. Valkoisten maanviljelijöiden maiden pakkolunastukset, kuivuus ja hintojen jäädyttäminen ovat aiheuttaneet vakavan elintarvikepulan. BBC:n ja lukuisten avustusjärjestöjen tietojen mukaan presidentti Mugabe on estänyt osaa väestöstä saamasta kansainvälistä ruoka-apua sillä perusteella, että he eivät kuulu hänen poliittiseen puolueeseensa. Voiko komissio vahvistaa, ovatko nämä tiedot totta? Jos ne ovat, mihin toimenpiteisiin komissio on ryhtynyt tai aikoo ryhtyä, jotta ruoka-avun jaon estäminen lopetetaan? Poul Nielsonin komission puolesta antama vastaus (24. syyskuuta 2002) Komissio on selvillä vaarasta, että Zimbabwen hallitus jakaa ruokaa puoluesidonnaisesti. Zimbabwen hallituksen omien elintarvikevarojen myynnin ja jakelun laajamittaisesta politisoitumisesta on saatu luotettavia tietoja. Valtaosa yhteisön elintarvikeavusta toimitetaan perille Maailman elintarvikeohjelman (WFP) välityksellä, jonka mukaan vastaanottajayhteisöt osallistuvat voimakkaasti heikoimmassa asemassa olevien ryhmien listaamiseen ja ruuan jakeluun, joten tämä ei ole pelkästään paikallisten viranomaisten ja päälliköiden tehtävä. WFP:n tutkimissa valituksissa on ongelmiksi osoittautunut pikemminkin tiedon puute ja valintakriteerien ymmärtäminen kuin politisointi. On kuitenkin esiintynyt joitakin tapauksia, joissa sotaveteraanit ovat häirinneet kansalaisjärjestöjen ruuanjakelua. Komissio on aina katsonut, että elintarvikeapua ei pidä käyttää missään olosuhteissa poliittisena aseena, vaan sitä on annettava ehdoitta ainoastaan humanitaaristen tarpeiden perusteella. Komissio vaatii tämän vuoksi, että Zimbabwen elintarvikeaputoimissa käytetään ohjenuorana tunnettuja kohdennus- ja valvontakriteerejä. Komissio keskustelee parhaillaan muiden kumppaneiden kanssa lujittaakseen tämän alan valvontavalmiuksiaan.
KIRJALLINEN KYSYMYS E-3493/02 esittäjä(t): Colette Flesch (ELDR) komissiolle. Komission Pariisin edustuston kahden virkamiehen siirto Brysseliin.



Virallinen lehti nro 268 E , 07/11/2003 s. 0037 - 0038



KIRJALLINEN KYSYMYS E-3493/02 esittäjä(t): Colette Flesch (ELDR) komissiolle (9. joulukuuta 2002) Aihe: Komission Pariisin edustuston kahden virkamiehen siirto Brysseliin Lehdistössä on julkaistu tietoja komission tiedotuspolitiikassa Ranskassa epäillyistä rahoituksen säännönvastaisuuksista, joista on vastuussa komission lehdistö- ja viestintäpääosasto. Huomiota on herättänyt myös OLAF:in vireille panema tutkimus sekä kahden komission Pariisin edustuston virkamiehen siirto Brysseliin. Voisiko komissio antaa tarkempia tietoja aiheesta? Voiko komissio selittää tiedonantoaan, jonka mukaan päätös komission Pariisin edustuston kahden virkamiehen siirrosta Brysseliin tehtiin yksikön edun mukaisesti ja eturistiriitojen välttämiseksi? Kahden virkamiehen nimet on mainittu lehdistössä. Voiko komissio kuitenkin vakuuttaa ja millä perusteella, että virkamiesten oikeus syyttömyysolettamaan on säilynyt? Voiko komissio selittää, mikä on OLAF:in vireille paneman tutkimuksen ja Eurooppa-talojen liiton välinen suhde? Romano Prodin komission puolesta antama vastaus (31. tammikuuta 2003) Komissio ei voi tässä vaiheessa antaa tarkempia tietoja Euroopan petostentorjuntavirastossa (OLAF) vireillä olevasta tutkimuksesta, koska sen yhteydessä saadut tiedot ovat luottamuksellisia, kuten säädetään asetuksessa (EY) N:o 1073/1999(1). Kahden komission Pariisin-edustuston virkamiehen siirtoa saman pääosaston sisällä koskevien päätösten osalta on muistutettava, että toimenpiteillä oli tarkoitus turvata tutkimuksen sujuva eteneminen paikalla mahdollisimman suotuisissa olosuhteissa. Päätöksillä ei missään tapauksessa kyseenalaisteta kyseisten virkamiesten syyttömyysolettamaa. Siihen liittyen, että kyseiset kaksi virkamiestä on mainittu lehdistössä nimeltä, komissio voi ainoastaan huomauttaa, että komissio ei ole missään vaiheessa antanut kyseisessä tutkimuksessa tarkoitettujen henkilöiden nimiä julkisuuteen. Komissio ilmoitti 19. joulukuuta 2002, että OLAFin tutkimuksen organisoinnissa ei ole enää mitään sellaista, mikä estäisi edellä mainittujen toimenpiteiden kumoamisen. OLAF jatkaa edelleen tutkimusta. (1) Euroopan parlamentin ja neuvoston asetus (EY) N:o 1073/1999, annettu 25 päivänä toukokuuta 1999, Euroopan petostentorjuntaviraston (OLAF) tutkimuksista, EYVL L 136, 31.5.1999.
KIRJALLINEN KYSYMYS E-3466/02 esittäjä(t): Eluned Morgan (PSE) komissiolle. Ystävyyskaupunkitoiminta.



Virallinen lehti nro 222 E , 18/09/2003 s. 0074 - 0075



KIRJALLINEN KYSYMYS E-3466/02 esittäjä(t): Eluned Morgan (PSE) komissiolle (6. joulukuuta 2002) Aihe: Ystävyyskaupunkitoiminta Mitä komissio aikoo tehdä huolehtiakseen niistä ongelmista, joita ystävyyskaupunkiapurahan hakijat ovat kohdanneet, koska hakemuksen jättämisen ja apurahan kattaman jakson välinen aika on niin lyhyt? Viviane Redingin komission puolesta antama vastaus (20. tammikuuta 2003) Komissio pitää ystävyyskaupunkitoimintaa erittäin tärkeänä ja aikoo jatkossa entisestään parantaa tukeaan sille. Marraskuussa 2000 otettiin käyttöön uusi tukien hallinnan järjestelmä, jossa vuosittainen ehdotuspyyntö on jaettu useaan vaiheeseen, kun oli ensin kuultu ystävyyskaupunkitoiminnan jäsenvaltio- ja aluetason edustajia ja saatu heidän suostumuksensa. Kyseessä oli merkittävä muutos ystävyyskaupunkitoiminnan toteuttamisessa, ja tämä edellytti odotetusti sopeutumiskautta edunsaajien kannalta. Komissio arvioi tämän siirtymäjärjestelyksi suunnitellun uuden järjestelmän tiiviissä yhteistyössä ystävyyskaupunkitoiminnan edustajien ja Euroopan parlamentin kulttuurivaliokunnan kanssa. Yksinkertaistettu järjestelmä otettiin tarkistuksen tulosten perusteella käyttöön vuotta 2002 varten. Kokemukset vuodelta 2002 ovat olleet rohkaisevia, ja edunsaajat ovat olleet yleisesti ottaen tyytyväisiä. Näin ollen vuotta 2003 koskeva ehdotuspyyntö pidettiin jatkuvuuden nimissä pääosiltaan samanlaisena. Ystävyyskaupunkitoiminnan edustajat ovat kuulemisen eri vaiheissa toistuvasti korostaneet, että käytännön järjestelyjen vuoksi hakemusten jättämisen määräajan ja toiminnan aloitushetken välinen aika ei saisi venyä liian pitkäksi. Kokemus on kuitenkin osoittanut, että yksi nykyisen järjestelmän ongelmista on, että edunsaajat saavat ilmoituksen komission tukipäätöksestä suhteellisen myöhään. Tämän vuoksi aikaväliä pidennettiin kuukaudella vuoden 2003 osalta. Komissio aikoo jatkossakin olla tiiviisti yhteydessä ystävyyskaupunkialalla toimiviin, jotta järjestelmän toimintaa voitaisiin arvioida ja parantaa. Aikavälin sopivaa pituutta tarkastellaan uudelleen tulevia vuosia koskevia ehdotuspyyntöjä valmisteltaessa.